pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สป.สธ. รับการตรวจประเมินรางวัลเลิศรัฐ ระดับดีเด่น จาก ก.พ.ร.
วันพุธที่ 21 สิงหาคม 2562
สป.สธ. รับการตรวจประเมินรางวัลเลิศรัฐ ระดับดีเด่น จาก ก.พ.ร.
สํานักงานปลัดกระทรวงสาธารณสุข  ขอรับการตรวจประเมินรางวัลเลิศรัฐ สาขาคุณภาพการบริหารจัดการภาครัฐ ระดับดีเด่น “ระบบราชการไทยในบริบทไทยแลนด์ 4.0” และรางวัลหมวด 3 ด้านการมุ่งเน้นผู้รับบริการและผู้มีส่วนได้ส่วนเสีย
สํานักงานปลัดกระทรวงสาธารณสุข ขอรับการตรวจประเมินรางวัลเลิศรัฐ สาขาคุณภาพการบริหารจัดการภาครัฐ ระดับดีเด่น “ระบบราชการไทยในบริบทไทยแลนด์ 4.0” และรางวัลหมวด 3 ด้านการมุ่งเน้นผู้รับบริการและผู้มีส่วนได้ส่วนเสีย
วันนี้ (21 สิงหาคม 2562) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุขให้สัมภาษณ์ภายหลังรับการตรวจประเมินรางวัลเลิศรัฐสาขาคุณภาพการบริหารจัดการภาครัฐ จากสํานักงาน ก.พ.ร. ว่า สํานักงานปลัดกระทรวงสาธารณสุขได้สมัครขอรับรางวัลเลิศรัฐตามเกณฑ์คุณภาพการบริหารจัดการภาครัฐรายหมวด และเกณฑ์สถานะหน่วยงานภาครัฐในการเป็นระบบราชการ 4.0 (PMQA 4.0) ซึ่งขณะนี้ สํานักงานปลัดกระทรวงสาธารณสุข เป็น 1 ใน 5 หน่วยงานต้นแบบของระบบราชการ 4.0 ปี 2561 มีผลงานที่โดดเด่น คือการนําบัตรประชาชนมาใช้แทนบัตรโรงพยาบาล (Smart Health ID)
นายแพทย์สุขุมกล่าวว่า ในวันนี้เป็นการตรวจประเมิน ณ พื้นที่สถานปฏิบัติงาน โดยคณะทํางานตรวจประเมินรางวัลเลิศรัฐ เพื่อประเมินใน 2 เรื่อง คือรางวัลเลิศรัฐ สาขาคุณภาพการบริหารจัดการภาครัฐ ระดับดีเด่น ตามเกณฑ์ประเมินสถานะหน่วยงานภาครัฐในการเป็นระบบราชการ 4.0 และรางวัลหมวด 3 ด้านการมุ่งเน้นผู้รับบริการและผู้มีส่วนได้ส่วนเสีย โดยเน้นให้ความสําคัญกับการบริหารจัดการองค์การที่มีประสิทธิภาพและประสิทธิผลความโดดเด่นและมีแนวทางปฏิบัติที่ดีเลิศ เกิดผลลัพธ์ที่สร้างคุณค่าแก่ผู้รับบริการและผู้มีส่วนได้ส่วนเสีย
“วันนี้ได้นําเสนอการดําเนินงานให้เห็นถึงกระบวนการหลัก และกระบวนการสนับสนุนการนําเทคโนโลยีดิจิทอลหรือนวัตกรรมมาใช้ในการทํางาน เกิดการเปลี่ยนแปลงเกิดผลลัพธ์ในทางที่ดีขึ้น วัดผลได้ ผลงานความโดดเด่นของระบบราชการ 4.0 ทั้งสามมิติ ได้แก่ ระบบราชการที่เปิดกว้างและเชื่อมโยงกัน ระบบราชการที่ยึดประชาชน เป็นศูนย์กลาง และระบบราชการที่มีสมรรถนะสูงและทันสมัย อาทิ การลดความแออัดด้วยบริการคีออส เช็คอิน (Kiosk check in) การบริการรับ-จ่ายเงินด้วย e-Payment จัดทําระบบ Network/ Supply Chain จัดบริการส่งยาทางไปรษณีย์ จัดช่องทางด่วนสําหรับการคัดกรองเฉพาะโรคหรือเฉพาะกลุ่มวัย (Fast Screen & Fast Track) รวมทั้งแผนการยกระดับสู่การเป็นระบบราชการ 4.0 ในอนาคตสองถึงสามปีข้างหน้า” นายแพทย์สุขุมกล่าว
********************************** 21 สิงหาคม 2562
***********************************
รัฐบาลไทย-ข่าวทำเนียบรัฐบาล-ปลัด พม. เพิ่มมาตรการเข้ม สั่งการฉีดพ่นยาฆ่าเชื้อทุกหน่วยงานในสังกัด พม. ทั่วประเทศ ต้องปลอดจากเชื้อโควิด - 19
วันพฤหัสบดีที่ 2 เมษายน 2563
ปลัด พม. เพิ่มมาตรการเข้ม สั่งการฉีดพ่นยาฆ่าเชื้อทุกหน่วยงานในสังกัด พม. ทั่วประเทศ ต้องปลอดจากเชื้อโควิด - 19
ปลัด พม. เพิ่มมาตรการเข้ม สั่งการฉีดพ่นยาฆ่าเชื้อทุกหน่วยงานในสังกัด พม. ทั่วประเทศ ต้องปลอดจากเชื้อโควิด - 19
วันนี้ (2 เม.ย.63) เวลา 11.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากสถานการณ์การแพร่ระบาดของไวรัสโควิด - 19 ส่งผลกระทบต่อประชาชนจํานวนมาก ทั้งองค์กรภาครัฐ ภาคธุรกิจเอกชน ภาคประชาสังคม กระทรวงการพัฒนาสังคมและความมั่นคงของมนุษย์ (พม.) มีความห่วงใยประชาชนทุกคน โดยเฉพาะกลุ่มเป้าหมายของกระทรวง พม. ได้แก่ เด็ก เยาวชน สตรี คนพิการ ผู้สูงอายุ และผู้ด้อยโอกาส นอกจากนี้ กระทรวง พม. มีความห่วงใยเจ้าหน้าที่ผู้ปฏิบัติงานของกระทรวง ที่มีความเสี่ยงในการติดเชื้อได้ เนื่องจากมีภารกิจในการดูแลสวัสดิการของประชาชน ทั้งในสถานรองรับทั่วประเทศกว่า 18,000 คน ทั้งเด็ก เยาวชน ผู้ด้อยโอกาส คนพิการ ผู้สูงอายุ และคนไร้ที่พึ่ง รวมทั้งผู้ประสบปัญหาทางสังคมจากทุกจังหวัดทั่วประเทศ จําเป็นอย่างยิ่งที่เจ้าหน้าที่ ผู้ปฏิบัติงานต้องมีความปลอดภัย รู้จักป้องกันตนเองจากการปฏิบัติงานให้มากที่สุด
นายปรเมธี กล่าวต่อว่า ทั้งนี้ ได้สั่งให้ใช้มาตรการในการป้องกันการแพร่ระบาดของไวรัสโควิด-19 ทั้งจุดคัดกรอง/จุดบริการ มีการตรวจวัดไข้ ตั้งเจลล้างมือทุกจุด รวมทั้งการเว้นระยะห่างทางสังคม ตามประกาศของกรมควบคุมโรคอย่างเคร่งครัด ในส่วนของผู้บริหารระดับสูงของกระทรวง ได้มีการแบ่งส่วนการปฏิบัติงานเป็น 2 ส่วน ได้แก่ ส่วนที่ 1 กระทรวง พม. แยกสะพานขาว ถนนกรุงเกษม และส่วนที่ 2 ที่กองพัฒนานโยบายและนวัตกรรมทางสังคม ที่ตั้งของสํานักงานส่งเสริมและสนับสนุนวิชาการ (สสว. 2 เดิม) เลขที่ 44 ซอยประดิษฐ์มนูญธรรม 19 แขวง/เขตลาดพร้าว กทม. เพื่อลดความหนาแน่นของเจ้าหน้าที่ในกระทรวง ม. สะพานขาว อีกทั้งสนับสนุนให้มีการทํางานเหลื่อมเวลาและการปฏิบัติงานที่บ้านให้มากกว่า 50% หรือถ้าหน่วยงานใดสามารถทํางานที่บ้านได้ 100% โดยไม่ส่งผลต่อการปฏิบัติงานในการปฏิบัติราชการ ก็สามารถดําเนินการได้ โดยคํานึงถึงความปลอดภัยและความเสี่ยงในการเดินทางเพื่อหลีกเลี่ยงการติดเชื้อให้มากที่สุด
นายปรเมธี กล่าวเพิ่มเติมว่า นอกจากนี้ ได้สั่งการให้มีการฉีดพ่นยาฆ่าเชื้อในทุกหน่วยงาน ทั้งในส่วนกลางและส่วนภูมิภาค เพื่อให้ผู้ปฏิบัติงานมีความมั่นใจในการปฏิบัติงานโดยไม่ต้องกังวลในเรื่องความปลอดภัยจากสถานที่ทํางานและเพื่อสร้างความมั่นใจให้กับผู้ที่มาติดต่อและผู้รับบริการอีกด้วย ซึ่งได้เริ่มมีการฉีดพ่นยาฆ่าเชื้อแล้วที่กระทรวง พม. สะพานขาว เมื่อวันที่ 1 เมษายนที่ผ่านมา ทั้งนี้ กระทรวง พม. มีความห่วงใยประชาชนกลุ่มเป้าหมายทุกคน และขอให้ทุกคนร่วมมือกันปฏิบัติตามคําแนะนําของกระทรวงสาธารณสุข เพื่อช่วยหยุดการแพร่ระบาดของเชื้อและสามารถกลับมาใช้ชีวิตได้ตามปกติต่อไป
รัฐบาลไทย-ข่าวทำเนียบรัฐบาล-รัฐมนตรีร่วมชี้แจงต่อสภาฯ เพื่อร่วมสร้างการรับรู้ ให้ประชาชนติดตามงานรัฐบาลอย่างครบถ้วน
วันอังคารที่ 25 กุมภาพันธ์ 2563
รัฐมนตรีร่วมชี้แจงต่อสภาฯ เพื่อร่วมสร้างการรับรู้ ให้ประชาชนติดตามงานรัฐบาลอย่างครบถ้วน
รัฐมนตรีร่วมชี้แจงต่อสภาฯ เพื่อร่วมสร้างการรับรู้ ให้ประชาชนติดตามงานรัฐบาลอย่างครบถ้วน
วันนี้ (25 ก.พ.63) เวลา 09.50 น. ณ อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ชี้แจงถึงการชี้แจงของรัฐบาลว่า จําเป็นต้องเกี่ยวข้องกับหลายกระทรวง เพราะเป็นผู้ปฏิบัติ ซึ่งแต่ละกระทรวงก็มีแนวหลักกฎหมายของตนเอง นายกรัฐมนตรีในฐานะหัวหน้ารัฐบาล เป็นผู้กําหนดนโยบายและกําหนดแนวทางในการทํางาน นายกฯ ไม่ได้สั่งทั้งหมดได้แต่เพียงผู้เดียว ตนไม่ใช่นายกฯ แบบนั้น ไม่เคยทําแบบนั้น แม้ในช่วง คสช. ก็มีคณะทํางานมาทั้งหมด ฉะนั้นเมื่อมีการกล่าวหาลงในรายละเอียด จึงจําเป็นต้องให้ชี้แจงด้วย ไม่ถือว่าพาดพิง แต่เป็นการกล่าวในรายละเอียดที่จะต้องเข้าใจอย่างถูกต้อง และต้องการให้ประชาชนที่อยู่ทางบ้านได้รับฟังข้อเท็จจริง คําตอบของคําอภิปราย เพื่อสร้างความรับรู้และความปรองดอง ไม่ต้องการให้แบ่งฝ่าย สิ่งผิดกลายเป็นถูก โดยไม่มีหลักการและเหตุผล
นายกรัฐมนตรีกล่าวถึงกรณีการให้เกียรติซึ่งกันและกัน ว่า ในส่วนของพลเรือนด้วยกันนั้นตนไม่ห่วงว่าจะเรียกใครว่าอะไร แต่ในส่วนของทหาร ตํารวจ ทั้งหลายที่เข้าร่วมพิธีถวายสัตย์ปฏิญาณมาด้วยกัน รับพระราชทานยศมาด้วยกัน ก็กรุณารักษาศักดิ์ศรีของตนเองไว้ด้วย
สําหรับ 3 ประเด็นได้แก่ หอประชุมเมือง รถไฟความเร็วสูงเชื่อม 3 สนามบิน และ การเอื้อประโยชน์ของ กสทช. นั้น จะได้มอบให้รัฐมนตรีที่รับผิดชอบดูแล โดยกรณีหอประชุมเมืองนั้น นายกรัฐมนตรีชี้แจงว่า เป็นโครงการของภาคเอกชนที่จะก่อสร้างเพื่อรวบรวมเป็นภูมิสถานให้คงอยู่คู่แผ่นดิน และไม่ได้ใช้งบประมาณของภาครัฐเลย เมื่อก่อสร้างแล้วเสร็จทั้งหมดจะมอบให้กรมธนารักษ์ ซึ่งเท่ากับได้ทรัพย์สินที่มีมูลค่าเฉพาะสิ่งปลูกสร้างประมาณ 4,423 ล้านบาท โดยรัฐมนตรีว่าการกระทรวงการคลังและรัฐมนตรีว่าการกระทรวงมหาดไทยจะเป็นผู้ชี้แจงรายละเอียดเพิ่มเติม
สําหรับเรื่องรถไฟความเร็วสูงเชื่อมสามสนามบิน ที่มีการกล่าวว่าไม่ทันเวลา ช้า เอื้อประโยชน์ นั้น รัฐมนตรีว่าการกระทรวงคมนาคมจะเป็นผู้ชี้แจงในโอกาสต่อไป สําหรับที่ว่า กสทช. ใช้อํานาจเอื้อประโยชน์ให้กับตัวเองและพวกพ้องนั้น พาดพิงหลายส่วน โดยในส่วนของเหตุผล ได้มีหนังสือขอผ่อนผันการชําระเงินทั้ง 3 วาระ ซึ่งได้มีการแก้ไขปัญหาดังกล่าว และไม่ได้เอื้อประโยชน์ให้กับเอกชน แต่ต้องมีการให้ความเป็นธรรม ให้การเยียวยา โดยรัฐมนตรีว่าการกระทรวงดิจิทัลเพื่อเศรษฐกิจและสังคมจะเป็นผู้ชี้แจง
-------------------
รัฐบาลไทย-ข่าวทำเนียบรัฐบาล-“อนุทิน” คาดอีก 9 เดือน ได้วัคซีนโควิด 19 ชนิดดีเอ็นเอ ฉีดให้คนไทย หากทุกขั้นตอนเป็นไปด้วยดีไม่มีอุปสรรค [กระทรวงสาธารณสุข]
วันพฤหัสบดีที่ 25 มิถุนายน 2563
“อนุทิน” คาดอีก 9 เดือน ได้วัคซีนโควิด 19 ชนิดดีเอ็นเอ ฉีดให้คนไทย หากทุกขั้นตอนเป็นไปด้วยดีไม่มีอุปสรรค [กระทรวงสาธารณสุข]
“อนุทิน” คาดอีก 9 เดือน ได้วัคซีนโควิด 19 ชนิดดีเอ็นเอ ฉีดให้คนไทย หากทุกขั้นตอนเป็นไปด้วยดีไม่มีอุปสรรค
“อนุทิน” เตรียมงบเงินกู้ 3 พันล้านบาท ผลักดันวัคซีนโควิด 19 ชนิดดีเอ็นเอ เดินหน้าวิจัยในคนเฟสแรก คาดอีก 9 เดือนเตรียมฉีดให้คนไทย หากทุกขั้นตอนเป็นไปด้วยดีไม่มีอุปสรรค พร้อมให้ความมั่นใจภาคเอกชนไทยสนับสนุนเต็มที่ เพื่อให้ผลิตวัคซีนได้สําเร็จ ขณะที่ “ไบโอเนท-เอเชีย” รายงานผลวิจัยวัคซีนโควิด 19 ชนิดดีเอ็นเอ ในสัตว์ทดลองได้ผลดี เตรียมยื่นขอขั้นตอนเร่งด่วนวิจัยในมนุษย์เฟสแรกในช่วงเดือน ก.ค.-ส.ค. นี้
วันนี้ (25 มิถุนายน 2563) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมนายแพทย์โอกาส การย์กวินพงศ์ อธิบดีกรมวิทยาศาสตร์การแพทย์ นายแพทย์ศุภโชค ต่างวิวัฒน์ รองเลขาธิการคณะกรรมการอาหารและยา และนายแพทย์นคร เปรมศรี ผู้อํานวยการสถาบันวัคซีนแห่งชาติ ประชุมหารือร่วมกับนายวิฑูรย์ วงศ์หาญกุล กรรมการผู้จัดการบริษัท ไบโอเนท-เอเชีย จํากัดและ ดร.ฟาม ฮอง ไทย กรรมการผู้จัดการร่วม เพื่อรับฟังความคืบหน้าการวิจัยและผลิตวัคซีนโควิด 19 ชนิดดีเอ็นเอ
นายอนุทิน เปิดเผยภายหลังการหารือว่า เป็นเรื่องน่ายินดีมากที่ทางบริษัท ไบโอเนท-เอเชีย จํากัด ในฐานะภาคเอกชนไทย มีความคืบหน้าเรื่องการทดลองวัคซีนโควิด 19 ชนิดดีเอ็นเอ ผ่านการทดลองในสัตว์ทดลองพบว่ามีความปลอดภัยและสร้างภูมิคุ้มกันในหนูได้ พร้อมทั้งส่งผลเลือดหนูทดลองให้กรมวิทยาศาสตร์การแพทย์ทดสอบประสิทธิภาพของภูมิคุ้มกันโรค เพื่อเตรียมยื่นเรื่องพิจารณาความปลอดภัยในการขอวิจัยในคนอย่างเร่งด่วนในระยะที่หนึ่งต่อทางคณะกรรมการอาหารและยา (อย.) ซึ่งจะข้ามการทดลองในสัตว์ระยะที่ 2 โดยทาง อย.จะพิจารณาเทียบความปลอดภัยจากงานวิจัยอ้างอิง ทั้งนี้ เพื่อให้เกิดความรวดเร็วบนพื้นฐานความปลอดภัยตามขั้นตอนที่กําหนด รวมทั้งการพิจารณาจริยธรรมการวิจัยในคน หากทุกขั้นตอนเป็นไปด้วยดีไม่มีอุปสรรค คาดว่าอีก 9 เดือนจากนี้ จะสามารถผลิตวัคซีนฉีดให้กับประชาชนไทยได้
นายอนุทิน ยังกล่าวว่า รัฐบาลและกระทรวงสาธารณสุขเห็นความสําคัญและมีความตั้งใจเป็นอย่างยิ่ง ที่จะให้การสนับสนุนการค้นคว้าวิจัยวัคซีนโควิด 19 เพื่อสร้างความมั่นคงทางสาธารณสุขให้ประเทศไทยสามารถพึ่งพาตนเองและดูแลประชาชนชาวไทยได้ ขณะนี้ได้จัดสรรงบจาก พ.ร.ก.เงินกู้ ให้สถาบันวัคซีนแห่งชาติ 3,000 ล้านบาท เพื่อสนับสนุนและร่วมค้นคว้าวิจัยวัคซีนโรคโควิด 19 กับหน่วยงานต่าง ๆ ทั้งรัฐและเอกชน ขอยืนยันว่ากระทรวงสาธารณสุขจะสนับสนุนการผลิตวัคซีนโควิด 19 ให้สําเร็จให้ได้
ขณะที่นายวิฑูรย์ กล่าวว่า บริษัท ไบโอเนท-เอเชีย จํากัด มีความเชี่ยวชาญการผลิตวัคซีน มีเทคโนโลยีที่ทันสมัย มีการวิจัยและผลิตวัคซีนหลายชนิดจนเป็นที่ยอมรับระดับโลก อาทิ วัคซีนไอกรนชนิดไร้เซลล์เชื้อซึ่งองค์การอนามัยโลกให้การรับรอง สําหรับการพัฒนาวัคซีนโควิด 19 ชนิดดีเอ็นเอ ได้ร่วมมือกับสถาบันวัคซีนแห่งชาติ ในการดําเนินงานในขั้นตอนศึกษาวิจัยมาอย่างต่อเนื่อง ทั้งนี้ ยืนยันว่าหากทุกอย่างเป็นไปตามขั้นตอนที่กําหนดโดยไม่มีอุปสรรค จะสามารถเริ่มการวิจัยในมนุษย์ระยะแรกได้ในช่วงปลายเดือนกรกฎาคมหรือต้นเดือนสิงหาคม 2563 และจะสามารถผลิตวัคซีนโควิด 19 ในเชิงอุตสาหกรรมได้ในราวต้นปี 2564
*******************************
25 มิถุนายน 2563
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ ร่วมส่งมอบ “โครงการเสริมสร้างคุณภาพชีวิตนักเรียนโรงเรียนที่ด้อยโอกาสบ้านป่ากล้วย” สนับสนุนคุณภาพชีวิตเยาวชน
วันพฤหัสบดีที่ 14 กุมภาพันธ์ 2562
รองปลัดกระทรวงดิจิทัลฯ ร่วมส่งมอบ “โครงการเสริมสร้างคุณภาพชีวิตนักเรียนโรงเรียนที่ด้อยโอกาสบ้านป่ากล้วย” สนับสนุนคุณภาพชีวิตเยาวชน
รองปลัดกระทรวงดิจิทัลฯ
น.อ.สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม ร่วมพิธีส่งมอบ “โครงการเสริมสร้างคุณภาพชีวิตของนักเรียนในโรงเรียนที่ด้อยโอกาสประจําปี 2561” เมื่อวันที่ 9 กุมภาพันธ์ 2562 ณ โรงเรียนบ้านป่ากล้วย อ.ปากช่อง จ.นครราชสีมา ซึ่งมี นายวิเชียร จันทรโนทัย ผู้ว่าราชการ จังหวัดนครราชสีมา นางพิมพ์วิมล วงษ์สุวรรณ รองกรรมการผู้จัดการใหญ่ บริษัท ทีโอที จํากัด (มหาชน) และ นายเรืองศักด์ ชินะโรจน์ รองกรรมการผู้จัดการใหญ่ บริษัท ทีโอที จํากัด (มหาชน) ร่วมส่งมอบ โดยมี พล.อ.อ.ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานในการเปิดโครงการฯดังกล่าว ทั้งนี้ โครงการฯ ได้เริ่มดําเนินการมาตั้งแต่ ปี 2559 โดยใน ปี 2561 บริษัท ทีโอที จํากัด (มหาชน) ซึ่งเป็นหน่วยงานรับผิดชอบโครงการฯ ได้คัดเลือกโรงเรียนบ้านป่ากล้วย โดยให้การสนับสนุนงบประมาณในการพัฒนาและปรับปรุงโรงเรียนตามวัตถุประสงค์ใน 5 ด้านหลัก ประกอบด้วย 1.การพัฒนาโครงสร้างพื้นฐานโดยการปรับภูมิทัศน์อาคารเรียน 2.เสริมสร้างคุณภาพอนามัย 3.การเสริมสร้างหลักโภชนาการที่ดี 4.ยกระดับด้านการศึกษาโดยปรับปรุงห้องคอมพิวเตอร์ให้ทันสมัย 5.เสริมสร้างสภาพแวดล้อมและบรรยากาศที่ดีต่อการใช้ชีวิตของนักเรียนรวมทั้งเพื่อสานต่อนโยบายประชารัฐของรัฐบาล โดยเป็นความร่วมมือระหว่างหน่วยงานภาครัฐ บริษัท ทีโอที จํากัด (มหาชน) และบริษัทต่างๆ ซึ่งมีกําลังศักยภาพและจิตสาธารณะในการพัฒนาเสริมสร้างคุณภาพขีวิตให้กับเด็กและเยาวชน เพื่อเป็นกําลังของชาติในอนาคตต่อไป
************************
รัฐบาลไทย-ข่าวทำเนียบรัฐบาล-“ยุติธรรม” เน้นย้ำการขับเคลื่อนงานอำนวยความยุติธรรม ให้เข้าถึงประชาชนอย่างเสมอภาค และเสียค่าใช้จ่ายน้อย
วันพุธที่ 23 สิงหาคม 2560
“ยุติธรรม” เน้นย้ําการขับเคลื่อนงานอํานวยความยุติธรรม ให้เข้าถึงประชาชนอย่างเสมอภาค และเสียค่าใช้จ่ายน้อย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมมอบนโยบายเกี่ยวกับเรื่องสืบเนื่องจากการประชุมคณะรัฐมนตรี
เมื่อวันพุธที่ ๒๓ สิงหาคม ๒๕๖๐ เวลา ๑๐.๐๐ น.
ณ ห้องประชุมกระทรวงยุติธรรม ๑ ชั้น ๙
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมมอบนโยบายเกี่ยวกับเรื่องสืบเนื่องจากการประชุมคณะรัฐมนตรี
โดยรัฐมนตรีว่าการกระทรวงยุติธรรม ได้เน้นย้ําการดําเนินงานในด้านต่าง ๆ ดังนี้
๑. การขับเคลื่อนงานคณะกรรมการพัฒนาการบริหารงานยุติธรรมระดับจังหวัด (กพยจ.)
โดยยุติธรรมจังหวัดจะต้องขับเคลื่อนงานทั้งในมิติงานยุติธรรมตามนโยบายของกระทรวงยุติธรรม
และขับเคลื่อนงาน กพยจ. โดยมีส่วนราชการในส่วนกลางเป็นกลไกสนับสนุน
ควบคู่กับการบูรณาการการทํางานร่วมกับหน่วยงานระดับจังหวัด
เพื่อให้การขับเคลื่อน กพยจ. เป็นไปอย่างราบรื่น และประสบผลสําเร็จอย่างเป็นรูปธรรม
๒. การอํานวยความยุติธรรมสู่ประชาชนระดับพื้นที่ ซึ่งโครงการยุติธรรมสู่หมู่บ้าน นําบริการรัฐสู่ประชาชน
ได้ถูกบรรจุในแผนงานโครงการฯ ตามแผนพัฒนาเศรษฐกิจและสังคมแห่งชาติฉบับที่ ๑๒
(พ.ศ. ๒๕๖๐ - ๒๕๖๔)
ซึ่งกระทรวงยุติธรรมจะขับเคลื่อนนโยบายของรัฐบาลในการช่วยเหลือประชาชน
โดยสํานักงานยุติธรรมจังหวัดทั่วประเทศ จะเป็นกลไกสําคัญในการขับเคลื่อนการทํางานสู่ศูนย์ยุติธรรมชุมชน
ซึ่งเป็นการทํางานให้กับประชาชนโดยบูรณาการร่วมกันกับศูนย์ดํารงธรรม ผู้ว่าราชการจังหวัด นายอําเภอ
องค์กรปกครองส่วนท้องถิ่น รวมทั้งกํานัน ผู้ใหญ่บ้าน คณะกรรมการหมู่บ้าน และภาคประชาชน
๓. การแก้ไขปัญหาหนี้นอกระบบให้แก่ประชาชน
โดยการช่วยเหลือประชาชนในการให้ความรู้ทางกฎหมายและการนําข้อเท็จจริงไปต่อสู้คดี
นอกจากนี้ ขอให้ปลัดกระทรวงยุติธรรม หารือร่วมกับกระทรวงการคลัง
ในการขอความร่วมมือกรมสรรพากรใช้มาตรการทางภาษีดําเนินการกับกลุ่มนายทุนเจ้าหนี้นอกระบบ
๔. ขอให้ทุกส่วนราชการปรับปรุงกระบวนการให้บริการประชาชนด้านงานยุติธรรม
โดยปรับลดขั้นตอน ระยะเวลา และการนําเทคโนโลยีเข้ามาใช้ในการดําเนินการ
เพื่อให้ประชาชนสามารถเข้าถึงบริการด้านงานยุติธรรมได้อย่างทั่วถึง เสมอภาค และเสียค่าใช้จ่ายน้อยที่สุด
๕. ในช่วงเดือนกันยายน ๒๕๖๐ ได้มอบหมายให้ผู้บริหารกระทรวงยุติธรรมลงพื้นที่
เพื่อรับฟังปัญหาความเดือดร้อนของประชาชนในจังหวัดพะเยา ระนอง สระแก้ว และมุกดาหาร
รัฐบาลไทย-ข่าวทำเนียบรัฐบาล-​เตือนภัย! รับมือ “พายุปาบึก” (PABUK)
วันพฤหัสบดีที่ 3 มกราคม 2562
​เตือนภัย! รับมือ “พายุปาบึก” (PABUK)
--
กรมอุตุนิยมวิทยาประกาศเตือน 16 จังหวัด ให้ระมัดระวังและเตรียมรับมือพายุโซนร้อน “ปาบึก” (PABUK) ในช่วงวันที่ 3 - 5 ม.ค. 62 โดยพื้นที่ภาคใต้จะมีฝนตกเพิ่มมากขึ้นและมีฝนตกหนักมากบางแห่ง ซึ่งอาจทําให้เกิดน้ําท่วมฉับพลันและน้ําป่าไหลหลากได้
โดยวันที่ 3 - 4 ม.ค. 62 จะมีฝนตกหนักถึงหนักมากบางแห่งกับมีลมแรงบริเวณจังหวัดชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา นราธิวาส กระบี่ ตรัง และสตูล
วันที่ 5 ม.ค. 62 จะมีฝนตกเป็นบริเวณกว้าง มีฝนตกหนักถึงหนักมากบางแห่ง กับมีลมแรงบริเวณจังหวัดเพชรบุรี ประจวบคีรีขันธ์ ชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา นราธิวาส ระนอง พังงา ภูเก็ต กระบี่ ตรัง และสตูล
ส่วนคลื่นลมบริเวณอ่าวไทยมีกําลังแรงขึ้น คลื่นสูง 3 - 5 เมตร ทะเลอันดามันมีคลื่นสูง 2 - 3 เมตร
“จึงขอให้ประชาชนที่อาศัยอยู่บริเวณชายฝั่งภาคใต้ฝั่งตะวันออกระวังอันตรายจากคลื่นลมแรงที่พัดเข้าหาฝั่ง ชาวเรือควรเดินเรือด้วยความระมัดระวัง และเรือเล็กควรงดออกจากฝั่ง”
รัฐบาลเตรียมพร้อมรับมืออย่างไร ?
ขณะนี้ทุกหน่วยได้แจ้งเตือนไปยังประชาชนในพื้นที่และทั่วประเทศ โดยเฉพาะผู้ที่ทําประมง ท่องเที่ยว และเดินทางไปมาแถบฝั่งอ่าวไทยและอันดามัน
กระทรวงมหาดไทยได้สั่งการผู้ว่าราชการจังหวัดทุกจังหวัดในพื้นที่และพื้นที่ใกล้เคียงให้เตรียมพร้อมอย่างเต็มที่ทั้งการเตือนภัย แจ้งข่าว ป้องกันภัย และการช่วยเหลือเมื่อเกิดภัย รวมทั้งเตรียมพร้อมกําลังพล เรือกู้ภัย เรือท้องแบน เครื่องสูบน้ํา รถปฏิบัติการเคลื่อนย้ายผู้ประสบภัย รถผลิตน้ําดื่ม เพื่อให้ความช่วยเหลือพี่น้องประชาชน
กระทรวงเกษตรและสหกรณ์ได้เร่งพร่องน้ําในลําน้ํา เขื่อนขนาดใหญ่และขนาดกลางที่อยู่ในความรับผิดชอบ เพื่อเพิ่มพื้นที่รับน้ําจากฝนที่ตกลงมา และขุดลอกคลองกําจัดสิ่งกีดขวางทางน้ํา
ศูนย์ปฏิบัติการน้ําอัจฉริยะ (SWOC) เตรียมพร้อมเฝ้าระวังติดตามสถานการณ์น้ํา ตั้งแต่จังหวัดเพชรบุรีไปจนถึงจังหวัดนราธิวาส ตลอด 24 ชั่วโมง พร้อมทั้งติดตั้งเครื่องสูบน้ํา เครื่องผลักดันน้ํา และเครื่องจักรกลอื่น ๆ ในพื้นที่เสี่ยงภัย
กระทรวงสาธารณสุขเปิดศูนย์ปฏิบัติการด้านการแพทย์และสาธารณสุข (EOC) ให้สถานพยาบาลทุกแห่ง เตรียมพร้อมขนย้ายอุปกรณ์เครื่องมือแพทย์และเตรียมแผนอพยพเคลื่อนย้ายผู้ป่วย โดยหาสถานที่สํารองที่ปลอดภัยไว้ให้บริการ และเตรียมสํารองยาชุดน้ําท่วม 50,000 ชุด ยารักษาโรคน้ํากัดเท้า หน้ากากอนามัย เสื้อชูชีพ อย่างพร้อมเพรียง
ทําไมต้องเรียกว่าพายุ “ปาบึก”?
สําหรับชื่อพายุโซนร้อน “ปาบึก” เป็นหนึ่งในชื่อที่สมาชิกของคณะกรรมการพายุไต้ฝุ่นขององค์การอุตุนิยมวิทยาโลก (World Meteorological Organizations Typhoon Committee) ได้กําหนดไว้ เป็นชื่อของพายุหมุนเขตร้อนที่ก่อตัวทางด้านมหาสมุทรแปซิฟิกด้านตะวันตกตอนบนและทะเลจีนใต้
เป็นชื่อที่ สปป.ลาว เป็นผู้เสนอไว้ ซึ่งหมายถึง “ปลาบึก” นั่นเอง
พายุปาบึกได้ก่อตัวขึ้นบริเวณทะเลจีนใต้ เริ่มตั้งแต่วันที่ 31 ธ.ค. 61 ในลักษณะของหย่อมความกดอากาศต่ํา ก่อนที่จะก่อตัวมีระดับความรุนแรงมากขึ้นตามลําดับ กลายเป็นพายุโซนร้อนในช่วงเช้าของวันที่ 1 ม.ค. 62 และคาดว่าจะขึ้นฝั่งไทยราววันที่ 4 - 5 ม.ค. 62
ดังนั้น จึงขอเตือนภัยมายังพี่น้องประชาชนในพื้นที่และผู้ที่รับทราบข่าว ให้ช่วยกันส่งต่อแจ้งข่าวบอกกล่าวญาติพี่น้องและคนใกล้ชิด เพื่อเตรียมป้องกันภัยที่อาจเกิดขึ้นในระยะนี้
และขอให้ทุกคนติดตามข่าวพยากรณ์อากาศ และประกาศเตือนภัยจากทางราชการอย่างใกล้ชิด เพื่อความปลอดภัย
----------------------
ภาพ / ข่าว : กลุ่มสื่อสารเชิงกลยุทธ์ สํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลเดินหน้าประกันรายได้ชาวสวนยาง ระยะ 2 มุ่งบริหารจัดการยางพาราทั้งระบบ
วันจันทร์ที่ 1 มิถุนายน 2563
รัฐบาลเดินหน้าประกันรายได้ชาวสวนยาง ระยะ 2 มุ่งบริหารจัดการยางพาราทั้งระบบ
รัฐบาลเดินหน้าประกันรายได้ชาวสวนยางระยะ 2 มุ่งบริหารจัดการยางพาราทั้งระบบ
วันนี้ (1 มิ.ย.63) เวลา 13.30 น. นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการนโยบายยางธรรมชาติ มีนายจุรินทร์ ลักษณวิศิษฏ์ รองนายกรัฐมนตรีเป็นรองประธาน และนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ร่วมประชุม ที่ประชุมรับทราบสถานการณ์ยางพาราโลกในช่วงการแพร่ระบาดเชื้อไวรัสโคโรนา 2019 ไตรมาสแรกพบว่า ความต้องการใช้ยางของโลกเมื่อเทียบกับช่วงเดียวกันของปีที่แล้วลดลงร้อยละ 19.53 สําหรับประเทศจีนซึ่งเป็นผู้ซื้อรายใหญ่ของไทยมีการใช้ยางลดลงเกือบร้อยละ 50
วาระสําคัญของการประชุมวันนี้ นางสาวรัชดากล่าวว่า ที่ประชุมเห็นชอบในหลักการการประกันรายได้เกษตกรชาวสวนยาง ระยะที่ 2 ช่วงเดือน มิถุนายน-พฤศจิกายน 2563 โดยยึดแนวทางการประกันรายได้ระยะที่ 1 ส่วนรายละเอียดให้การยางแห่งประเทศไทยไปพูดคุยและทําความเข้าใจกับเครือข่ายชาวสวนยางทั่วประเทศอีกครั้งหนึ่ง เรื่องที่สอง คือการอนุมัติโครงการสินเชื่อเป็นเงินทุนหมุนเวียนแก่ผู้ประกอบกิจการไม้ยางและผลิตภัณฑ์ วงเงิน 20,000 ล้านบาท โดยรัฐบาลสนับสนุนชดเชยดอกเบี้ยในอัตราไม่เกินร้อยละ 3 ต่อปี จํานวนไม่เกิน 600 ล้านบาท ทั้งสองเรื่องจะต้องเสนอให้คณะรัฐมนตรีพิจารณาต่อไป
สําหรับการบริหารจัดการปริมาณยางพาราในประเทศ นายกรัฐมนตรีได้ติดตามการดําเนินโครงการภาครัฐด้านการตลาดและแปรรูปสินค้ายางพารา เช่น โครงการสนับสนุนสินเชื่อเป็นเงินทุนหมุนเวียนแก่สถาบันเกษตรกรเพื่อใช้ในการรวบรวมยาง ซึ่งมีกลุ่มเกษตรกรได้เบิกเงินกู้จาก ธ.ก.ส. ไปแล้ว 1.18 หมื่นล้านบาท โครงการสนับสนุนสินเชื่อสถาบันเกษตรกรเพื่อแปรรูปยางพารา ปล่อยสินเชื่อไปแล้ว สองพันล้านบาท และโครงการสนับสนุนสินเชื่อผู้ประกอบการผลิตภัณฑ์ยางเพื่อใช้ในการขยายกําลังการผลิต/เพิ่มมูลค่าสินค้า มีผู้เข้าร่วมโครงการฯ กู้เงินแล้ว 1.4 หมื่นล้านบาท มีการใช้ยางพาราเพิ่มขึ้น 1.3 แสนตัน
นายกรัฐมนตรี ได้เน้นย้ําเรื่องการทําสวนยางอย่างยั่งยืน โดยกําชับเรื่องการทํางานกับทุกภาคส่วนและให้กําหนดเป้าหมายร่วมกัน ซึ่งกระทรวงเกษตรฯ ได้ตั้งเป้าให้ 1) มีสวนยางที่ได้รับการรับรองมาตรฐานการจัดการสวนยางอย่างยั่งยืน ไว้ที่ 15 ล้านไร่ ภายใน 5 ปี 2) มีสวนอย่างยั่งยืนแบบผสมผสานลดการพึ่งพารายได้จากยางเพียงอย่างเดียว ไม่น้อยกว่า 2 ล้านไร่ ในระยะเวลา 10 ปี และ 3) แก้ปัญหาสวนยางในที่ดินไม่มีเอกสารสิทธิ์โดยส่งเสริมการทําสวนยางยั่งยืนที่เกื้อกูลธรรมชาติ ภายใต้ระเบียบและกฎหมายที่เกี่ยวข้อง ตั้งเป้าไว้ที่ 5 ล้านไร่
“รัฐบาลตั้งใจดูแลชีวิตความเป็นอยู่ชาวสวนยาง นอกจากนโยบายประกันรายได้แล้ว ยังมีการดําเนินการในเรื่องอื่นที่เกี่ยวข้องด้วย อาทิ การลดปริมาณยางพาราในประเทศ การขยายตลาดการส่งออก การเพิ่มมูลค่าสินค้าจากยางพาราเป็นสิ่งที่รัฐบาลทําควบคู่กันไป และขอให้ชาวสวนยางมั่นใจว่ารัฐบาลมีกลไกให้เกษตรกร สถาบันเกษตรกร และผู้ประกอบการ ได้เข้าถึงเงินทุนเพื่อการเพิ่มศักยภาพการผลิตและคุณภาพ สุดท้ายจะได้มีรายได้เพิ่มขึ้น” นางสาวรัชดากล่าว
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 8 พฤษภาคม 2563 [กระทรวงสาธารณสุข]
วันศุกร์ที่ 8 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 8 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 8 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่8 พฤษภาคม 2563
สถานการณ์ผู้ติดเชื้อไวรัสโคโรนา2019ในประเทศไทยรายงานวันนี้ มีผู้ป่วยกลับบ้านได้ถึงร้อยละ 92.80 ของผู้ป่วยทั้งหมด (กลับบ้าน 12 ราย รวมกลับบ้านสะสม 2,784 ราย) ทําให้ขณะนี้เหลือผู้ป่วยที่ยังรักษาอยู่ในโรงพยาบาล 161 ราย หรือคิดเป็นร้อยละ 5.37 ของผู้ป่วยทั้งหมด ในจํานวนนี้เป็นผู้ติดเชื้อรายใหม่ 8 ราย ผู้เสียชีวิตรวม 55 ราย ทําให้มีผู้ป่วยสะสมทั้งสิ้น 3,000 ราย
ผู้ติดเชื้อรายใหม่วันนี้พบจากการค้นหาเชิงรุก (Active Case Finding) ที่จังหวัดยะลา 3 ราย และแรงงานต่างด้าวจากศูนย์กักกัน ผู้ต้องกัก ตรวจคนเข้าเมือง อ.สะเดา จ.สงขลา 5 ราย ไม่มีรายงานผู้เสียชีวิต
กระทรวงสาธารณสุขได้ปรับเกณฑ์การเฝ้าระวังผู้สงสัยติดเชื้อโควิด19 (PUI) เพิ่มเติม เพื่อให้สามารถค้นพบผู้ติดเชื้อได้มากที่สุด โดยเมื่อวันที่ 1 พฤษภาคม 2563 ได้ปรับเกณฑ์ใหม่ ดังนี้ หากมีอาการไอ มีน้ํามูก เจ็บคอ หายใจเหนื่อยหอบหรือหายใจลําบาก ปอดอักเสบ จมูกไม่สามารถรับรู้กลิ่น และ/ หรือ มีประวัติไข้ อุณหภูมิร่างกาย 37.5 องศาเซลเซียสขึ้นไป ร่วมกับมีปัจจัยเสี่ยงในช่วง 14 วันก่อนป่วยอย่างใดอย่างหนึ่ง เช่น มีประวัติเดินทางหรืออาศัยอยู่ในพื้นที่เกิดโรคโควิด 19 ประกอบอาชีพเกี่ยวกับนักท่องเที่ยว สถานที่แออัด ติดต่อกับคนจํานวนมาก ไปในสถานที่ชุมนุมชน เช่น ห้างสรรพสินค้า สถานพยาบาล ตลาด ใช้บริการขนส่งสาธารณะ หรือสัมผัสกับผู้ป่วย ขอให้ไปพบแพทย์ เพื่อวินิจฉัยตรวจหาเชื้อต่อไปโดยไม่เสียค่าใช้จ่าย หลังจากมีการปรับเกณฑ์เฝ้าระวัง ตั้งแต่วันที่ 1-7 พฤษภาคม 2563 ได้ทําการตรวจหาเชื้อแล้ว 16,439 ราย พบผู้ติดเชื้อ 38 ราย
****************************** 8 พฤษภาคม2563
รัฐบาลไทย-ข่าวทำเนียบรัฐบาล-3 ท่า ออกกำลังกายยืดกล้ามเนื้อทำที่บ้านในช่วงกักตัว
วันเสาร์ที่ 11 เมษายน 2563
3 ท่า ออกกําลังกายยืดกล้ามเนื้อทําที่บ้านในช่วงกักตัว
อยู่บ้านก็ฟิตได้นะ
แค่ 3 ท่านี้ นอกจากจะได้ออกกําลังกายแล้วยังทําให้มีอะไรทําในยามว่างช่วงกักตัวอยู่บ้านด้วยนะ
รัฐบาลไทย-ข่าวทำเนียบรัฐบาล-กรมบัญชีกลางรายงานการใช้จ่ายงบกลาง พ.ร.บ. งบประมาณฯ 2563
วันพฤหัสบดีที่ 26 มีนาคม 2563
กรมบัญชีกลางรายงานการใช้จ่ายงบกลาง พ.ร.บ. งบประมาณฯ 2563
กรมบัญชีกลางรายงานการใช้จ่ายงบประมาณรายจ่ายงบกลาง ตามพระราชบัญญัติงบประมาณรายจ่ายประจําปีงบประมาณ พ.ศ. 2563 ในส่วนที่กรมบัญชีกลางดูแล โดยใช้จ่ายไปแล้วทั้งสิ้นกว่า 221,327 ล้านบาท
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่พระราชบัญญัติงบประมาณรายจ่ายประจําปีงบประมาณ พ.ศ. 2563 ได้ประกาศในราชกิจจานุเบกษา เมื่อวันที่ 26 กุมภาพันธ์ 2563 และให้มีผลใช้บังคับตั้งแต่วันที่ 1 ตุลาคม 2562 โดยมีงบประมาณรายการงบกลางที่อยู่ในการดูแลของกรมบัญชีกลาง ประกอบด้วย (1) ค่าใช้จ่ายชดใช้เงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน (2) ค่าใช้จ่ายในการรักษาพยาบาลข้าราชการ ลูกจ้าง และพนักงานของรัฐ (3) เงินช่วยเหลือข้าราชการ ลูกจ้าง และพนักงานของรัฐ (4) เงินเบี้ยหวัด บําเหน็จ บํานาญ (5) เงินเลื่อนเงินเดือนและเงินปรับวุฒิข้าราชการ (6) เงินสมทบลูกจ้างประจํา และ (7) เงินสํารอง เงินสมทบ เงินชดเชยของข้าราชการ เป็นวงเงินรวมทั้งสิ้น 418,771 ล้านบาท
กรมบัญชีกลางขอชี้แจงว่า ตั้งแต่ 1 ตุลาคม 2562 – 25 มีนาคม 2563 มีผลการเบิกจ่ายงบกลางในส่วนที่กรมบัญชีกลางดูแล รวมทั้งสิ้น จํานวน 221,327 ล้านบาท และมีงบประมาณคงเหลือ จํานวน 197,443.9 ล้านบาท (ข้อมูล ณ วันที่ 25 มีนาคม 2563) ทั้งนี้ การเบิกจ่ายตามรายการข้างต้น เป็นไปตามกฎ ระเบียบ และขั้นตอนที่เกี่ยวข้อง